שובו של ג'אפר

שובו של ג'אפר (באנגלית: The Return of Jafar) הוא סרט ההמשך לסרט ההנפשה המצליח "אלאדין" של חברת וולט דיסני משנת 1992. זהו סרט ההמשך הראשון בהפקת החברה שלא הופץ בבתי הקולנוע, אלא ישירות לווידאו ול-DVD. הסרט הופץ במאי 1994. בסרט ההמשך משתחרר המכשף ג'אפר ממנורת הקסמים וחוזר לנקום באלאדין שסיכל את תוכניותיו בסרט הראשון. יאגו, התוכי שהיה עוזרו של ג'אפר, חובר לאלאדין ולחבריו והופך לאחד הגיבורים הראשיים בסרט.

הסרט עלה בדיסני+ לכבוד השקתה בישראל ב-16 ביוני 2022.

עלילת הסרט
הסרט מתחיל כאשר אלאדין ואבו (קוף המחמד של אלאדין) מתגנבים למערת מסתור של כנופיית גנבים מקצועית וגונבים מהם שלל של כסף ואוצרות גנובים. אלאדין מחלק את כל השלל לעניי אגרבה, חוץ מהפרח המשובץ יהלומים, אותו הוא נותן במתנה לאהובתו, יסמין. יסמין מודיעה לאלאדין שאביה הסולטאן, מזמין אותו לארוחת ערב חגיגית בו הוא עומד להודיע לו הודעה מפתיעה. בינתיים באמצע שום מקום במדבר, יאגו התוכי מצליח להשתחרר ממנורת הקסמים. ג'אפר מבקש ממנו לשחרר אותו כדי שיוכל לנקום באלאדין, אבל יאגו זורק את המנורה לבאר וחוזר לאגרבה לבדו.

יאגו מבין שהוא לא יכול להראות את פניו בארמון סתם ככה, ולכן הוא מנסה למשוך את תשומת לבו של אלאדין על ידי העמדת פני גוסס. כשאלאדין יוצא לשוק ורואה את יאגו, הוא רודף אחריו עד שכנופיית הגנבים מהמערה שמים לב אליו ומנסים לחסל אותו. יאגו מציל בטעות את חייו של אלאדין. וכששומרי הארמון מגיעים כנופיית הגנבים מסתלקת משם. אלאדין מחליט לקבל את יאגו בסבר פנים יפות לאחר שהציל את חייו, אך בגלל שהסולטאן ויסמין עדיין לא יודעים שום דבר מזה הוא נועל אותו בכלוב ומבטיח לו שישחרר אותו לאחר שיספר להם בארוחת הערב שהוא חזר.

כמה דקות לפני הארוחה, אלאדין ויסמין זוכים להפתעה כשג'יני חוזר לאחר טיול ברחבי העולם. בינתיים במדבר, אביס מאל, מנהיג כנופיית הגנבים מוצא את מנורת הקסמים של ג'אפר כשהוא שואב מים מהבאר. חברי הכנופיה מנסים לחסל אותו בתור נקמה על היחס המזלזל שהם מקבלים ממנו, אבל כמה שניות לפני כן אביס מאל משפשף את המנורה כדי לבדוק את האיכות שלה, ג'אפר משתחרר מהמנורה והכנופיה בורחת.

כיוון שג'אפר הוא ג'יני הוא כלוא בכוחות המנורה ולא יכול להרוג, ולכן הדרך היחידה בה יוכל לנקום באלאדין היא באמצעות אביס מאל, שכעת הוא אדונו. אביס מאל אומר לג'אפר שהוא מוכן לקחת אותו לאגרבה אחרי שימלא את משאלותיו, אך בגלל שהוא לא חכם במיוחד ג'אפר הערמומי מצליח לסדר אותו. במשאלה הראשונה אביס מאל מבקש אוצר אגדי שנמצא בספינה טבועה, ג'אפר מגשים את משאלתו בכך שהוא מעביר אותו לקרקעית הים, שם נמצאת הספינה. אביס מאל מבקש מג'אפר להחזיר אותו למדבר, ובכך מבזבז שתי משאלות. ג'אפר מבטיח לאביס מאל שאם יעזור לו לנקום באלאדין הוא יתגמל אותו בנדיבות, וכשאביס מאל שומע את השם אלאדין הוא נזכר בכל מה שעולל לו ומסכים להצעה של ג'אפר. ארוחת הערב בארמון מתחילה. הסולטאן מבשר לאלאדין שכיוון שהוא מאורס לבתו יסמין, הוא החליט להפוך אותו לואזיר המלכותי, שזה התפקיד החשוב ביותר באגרבה אחרי הסולטאן. בינתיים, יאגו מצליח להשתחרר מהכלוב, אבל ראג'ה הטיגריס של יסמין רודף אחריו עד לפתח חדר האוכל. אלאדין מנסה להסתיר את יאגו מהסולטאן אך יאגו מתגלה. הסולטאן קורא לשומרים אבל אלאדין מגן על יאגו ואומר לו שכל מה שקרה היה רק באשמת ג'אפר, ושמעכשיו הוא ייקח עליו אחריות. הסולטאן עדיין כועס, אך מסכים לבקשה של אלאדין, ויסמין נפגעת מכך שאלאדין שוב הסתיר ממנה מידע. ג'יני משכנע את יאגו להחזיר לאלאדין טובה על כך שהגן עליו מפני הסולטאן בכך שישכנע את יסמין לסלוח לאלאדין, והוא מצליח לקרב ביניהם שוב.

אביס מאל מתגנב לארמון. יאגו מאושר מכך שחזר להיות בן בית בארמון, עד שהוא מגלה שגם ג'אפר נמצא שם. ג'אפר אומר ליאגו שהוא יסלח לו על כך שבגד בו אם הוא יעזור לו בתוכנית הנקמה באלאדין. יאגו נאלץ לשתף פעולה עם ג'אפר, הוא אומר לאלאדין שהוא רוצה ליישר את ההדורים עם הסולטאן ולשם כך הוא רוצה לקחת אותו למקום שקט. יאגו לוקח את אלאדין והסולטאן על המרבד למקום שמתאים לתוכנית, מקום שקט שנמצא מעל מפל מים. כשיסמין וג'יני נותרים לבד בארמון, ג'אפר מגיע לשם וכולא אותם בצינוק. לאחר שהוא מסיים אתם הוא מגיע למפל המים וחוטף את הסולטאן, אבו והמרבד. אלאדין נותר לבד וחוזר לארמון, אבל כשהוא מגיע השומרים מפתיעים אותו וכולאים אותו בצינוק באשמת רצח הסולטאן. ג'אפר לובש את צורתה של יסמין, קורע את הכובע של הסולטאן ומראה אותו לראזול השומר, היא (ג'אפר) אומרת לראזול שהיא רוצה שאלאדין ימות עם עלות השחר על רצח אביה.

יאגו משחרר את ג'יני מכדור הכוח שג'אפר כלא אותו בתוכו, והוא מציל את אלאדין ברגע האחרון ומשחרר את כולם מהצינוק. עכשיו נותר דבר אחד לעשות, להשמיד את ג'אפר הרשע. ג'יני אומר להם שהדרך היחידה לעשות זאת היא להרוס את המנורה שלו. ג'אפר שחושב שאלאדין מת, אומר לאביס מאל לבקש במשאלה האחרונה לשחרר אותו מהמנורה. אביס מאל אומר לו שהוא עדיין לא קיבל שום משאלה שרצה באמת. ג'אפר נותן לו את כל האוצרות שרצה ואומר לו לבקש לשחרר אותו, הוא כמעט מבקש את המשאלה אבל ברגע האחרון הוא מתחיל לחשוד שאולי אחרי שהוא יבקש את המשאלה כל האוצרות יעלמו.

כשהם מתווכחים ולא שמים לב, אלאדין מנסה לגנוב את המנורה של ג'אפר, אבל ג'אפר מבחין בו ועוצר אותו. הוא פותח את האדמה ומרחיק את כולם מהמנורה. כשהכל נראה אבוד, מופיע יאגו וזורק את המנורה ללבה, המנורה נשרפת, ג'אפר מת והכל חוזר למוטב. בסוף הסרט אלאדין מסרב להצעה של הסולטאן להיות הואזיר המלכותי, הוא מחליט לצאת לטייל ברחבי העולם ולוקח איתו את יסמין.

 דמויות 
אלאדין - נער רחוב לשעבר ובן זוגה של יסמין. במהלך הסרט ג'אפר מפליל אותו ברצח הסולטאן כדי שהוא יוצא להורג. אך ניצל בידי ג'יני בזכות יאגו. הגיבור הראשי של הסרט.
יסמין - נסיכת אגרבה ובת זוגו של אלאדין. במהלך הסרט היא נחטפת בידי ג'אפר. לבסוף ניצלה בזכות יאגו.
ג'יני - שד וחבר טוב של אלאדין. במהלך הסרט הוא נחטף בידי ג'אפר. לבסוף שוחרר בידי יאגו כדי להציל את אלאדין.
אבו - קוף המחמד של אלאדין. במהלך הסרט הוא נחטף בידי ג'אפר. לבסוף שחורר בזכות יאגו.
יאגו - תוכי המחמד של ג'אפר, אך במהלך הסרט הוא חובר לאלאדין וחבריו, ובסוף הסרט הוא אף מביס את ג'אפר.
מרבד הקסמים - שטיח מעופף. במהלך הסרט הוא נחטף בידי ג'אפר. לבסוף שחורר בזכות יאגו.
סולטאן - הסולטאן של אגרבה הוא אביה של יסמין. במהלך הסרט הוא נחטף בידי ג'אפר. לבסוף שחורר בזכות יאגו.
ראג'ה - טיגריס המחמד של יסמין.
ג'אפר - בעברו הוא היה יועצו המרושע של הסולטאן, אך בסוף הסרט הראשון הוא נהפך לשד ונכלא במנורה שלו על ידי אלאדין. לאחר שאביס מאל משחרר אותו מהמנורה שלו, הוא מנסה להרוג את אלאדין כנקמה. הנבל הראשי של הסרט.
אביס מאל - מנהיג של כנופיית גנבים. במהלך הסרט הוא משתף פעולה עם ג'אפר. נבל המשנה של הסרט.
ראזול - מפקד המשמר המלכותי באגרבה, לא מחבב את אלאדין ומנסה להציאו להורג אותו בפקודת ג'אפר.
פאזאל חכים וזגולין - שלושה משומרי אגרבה.

 מדבבים 
 דמות  מדבב/ת (אנגלית)  מדבב/ת (עברית) אלאדין סקוט ויינגר  אלון אופיר יסמין לינדה לרקין  רמה מסינגר ג'יני דן קסטלנטה  טוביה צפיר אבו  פרנק ולקר  פרנק ולקר יאגו גילברט גוטפריד  אוהד שחר מרבד  ללא קול ג'אפר ג'ונתן פרימן  אלי גורנשטיין סולטאן  ואל בטין  אברהם מור ראזול  ג'ים קאמינגס  שמעון כהן ראג'ה  פרנק ולקר  פרנק ולקר אביס מאל  ג'ייסון אלכסנדר  יובל זמיר
את מוכר הביצים ואחד השודדים מדבב יהויכין פרידלנדר. גיל זמק ויעקב בוך מדבבים שודדים נוספים, ואת חכים ופאזאל (שומרים ששמם מוזכר רק בסדרה).

שירים ומבצעיהם
לילות ערב- השיר מופיע בתחילת הסרט, על ידי בריאן חאנן. בעברית מבצע יובל זמיר, המדובב של אביס מאל.
מהיום אני דואג אך ורק לעצמי- יאגו.
אין עוד בעולם כמו חבר- ג'יני, אלאדין ויסמין.
עזבי את הבחור- יאגו, אלאדין ויסמין.
אתה רק סוג ב'- ג'אפר.

ראו גם
אלאדין (סרט, 1992)
אלאדין ומלך הגנבים
אלאדין (סדרת טלוויזיה)
אלאדין ונקמתה של נאסירה
הרקולס והלילה הערבי

קישורים חיצוניים



קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי פנטזיה אמריקאיים
קטגוריה:סרטי 1994
קטגוריה:סרטי הנפשה מוזיקליים
קטגוריה:אלאדין של דיסני
קטגוריה:סרטי המשך אמריקאיים
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי אנימציה של סטודיו דיסני-טונס
קטגוריה:דיסני: סרטי הנפשה